**Czelder Márton**

*(Ugornya, 1833. november 11—Nagybánya, 1889. augusztus 23.)*

A gimnázium alsó osztályait Nyíregyházán, a felső osztályokat Sárospatakon végezte. 1849-ben még csak 16 éves volt, mégis részt vett a szabadságharcban. Utána Nagyrozvágyon tanítóskodott, majd Losoncon lett káplán. 1861-ben Moldvába ment a szétszórtan élő magyarok lelkészének, s protestáns létére 10 évig misszionáriusként ott működött. Hazatérése után Felsőbányán, Kecskeméten és Nagybányán lelkészkedett.

Cikkei és versei a Vasárnapi Újságban, a Szépirodalmi Közlönyben, a Divat¬csarnokban és a Hölgyfutárban jelentek meg.

Önálló kötetei:

Első ibolya. Sárospatak, 1953-55; Pályalomb. Költeményfüzér. Pest, 1854; Élő szó. Bukarest, 1861; A bukaresti ev. ref egyház félszázados ünnepe. Bucuresti, 1868.

Irodalom:

Szabó Lajos: Czelder Márton működése a moldvai—oláhországi ref. misszióban. Debrecen, 1940.

Miklós Elemér: Bereg irodalmi hagyományai. Nyíregyháza, 1988.

/Katona Béla: Szabolcs-Szatmár-Bereg irodalmi topográfiája, II. Ajaktól Zsurkig Nyíregyháza : Jósa Múz. 1996./